CELEX: 32012D0677
Language: sk
Date: 2012-10-30 00:00:00
Title: 2012/677/EÚ: Vykonávacie rozhodnutie Komisie z  30. októbra 2012 , ktorým sa členským štátom umožňuje rozšíriť dočasné povolenia udelené na novú účinnú látku ametoktradín (pôvodne žiadaný pod vývojovým kódom BAS 650 F) a fosforitan sodný [oznámené pod číslom C(2012) 7581]  Text s významom pre EHP

1.11.2012   
            
            
               SK
            
            
               Úradný vestník Európskej únie
            
            
               L 305/27
            
         VYKONÁVACIE ROZHODNUTIE KOMISIE
   z 30. októbra 2012,
   ktorým sa členským štátom umožňuje rozšíriť dočasné povolenia udelené na novú účinnú látku ametoktradín (pôvodne žiadaný pod vývojovým kódom BAS 650 F) a fosforitan sodný
   [oznámené pod číslom C(2012) 7581]
   (Text s významom pre EHP)
   (2012/677/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 1 štvrtý pododsek,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (2), a najmä na jeho článok 80 ods. 1 písm. a),
   keďže:
   
               (1)
            
            
               V súlade s článkom 80 ods. 1 písm. a) nariadenia (ES) č. 1107/2009 sa smernica 91/414/EHS naďalej uplatňuje na účinné látky, v prípade ktorých sa prijalo rozhodnutie v súlade s článkom 6 ods. 3 smernice 91/414/EHS pred 14. júnom 2011.
            
         
               (2)
            
            
               V súlade s článkom 6 ods. 2 smernice 91/414/EHS dostalo Holandsko v septembri 2008 žiadosť od spoločnosti BASF SE o zaradenie účinnej látky ametoktradín (pôvodne žiadanej pod vývojovým kódom BAS 650 F) do prílohy I k smernici 91/414/EHS. V rozhodnutí Komisie 2009/535/ES (3) bolo potvrdené, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (3)
            
            
               V súlade s článkom 6 ods. 2 smernice 91/414/EHS bola Francúzsku v máji 2008 doručená žiadosť od spoločnosti ISK Biosciences Europe SA o zaradenie účinnej látky fosforitan sodný do prílohy I k smernici 91/414/EHS. V rozhodnutí Komisie 2008/953/ES (4) bolo potvrdené, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (4)
            
            
               Potvrdenie úplnosti dokumentácie bolo potrebné, aby bolo možné pristúpiť k jej podrobnému preskúmaniu a aby členské štáty mohli udeliť dočasné povolenia na obdobie najviac troch rokov na prípravky na ochranu rastlín s obsahom príslušných účinných látok, a to pri splnení podmienok stanovených v článku 8 ods. 1 smernice 91/414/EHS, a najmä podmienok týkajúcich sa podrobného vyhodnotenia účinných látok a prípravkov na ochranu rastlín v zmysle požiadaviek stanovených v uvedenej smernici.
            
         
               (5)
            
            
               Účinky týchto účinných látok na zdravie ľudí a na životné prostredie boli vyhodnocované v súlade s ustanoveniami článku 6 ods. 2 a 4 smernice 91/414/EHS, a to z hľadiska spôsobov použitia navrhnutých žiadateľmi. Spravodajské členské štáty predložili Komisii návrhy hodnotiacich správ, a to 15. septembra 2009 pre ametoktradín a 27. augusta 2009 pre fosforitan sodný.
            
         
               (6)
            
            
               Po predložení návrhov hodnotiacich správ spravodajskými členskými štátmi sa uznalo za potrebné požiadať žiadateľov o ďalšie informácie a spravodajské členské štáty o preskúmanie týchto informácií a predloženie ich vyhodnotení. Preskúmanie dokumentácie stále prebieha, takže vyhodnotenie nebude možné ukončiť v časovom rámci stanovenom v smernici 91/414/EHS.
            
         
               (7)
            
            
               Keďže sa však na základe vyhodnocovania doteraz nezistili žiadne dôvody na bezprostredné obavy, v súlade s ustanoveniami článku 8 smernice 91/414/EHS by sa členským štátom malo umožniť predĺženie dočasných povolení udelených na prípravky na ochranu rastlín obsahujúce príslušné účinné látky o 24 mesiacov s cieľom umožniť pokračovanie preskúmania dokumentácie. Predpokladá sa, že vyhodnocovací a rozhodovací proces vedúci k rozhodnutiu o možnom schválení ametoktradínu a fosforitanu sodného v súlade s článkom 13 ods. 2 nariadenia (ES) č. 1107/2009 bude možné do 24 mesiacov ukončiť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Členské štáty môžu predĺžiť dočasné povolenia na prípravky na ochranu rastlín s obsahom ametoktradínu alebo fosforitanu sodného o časové obdobie, ktoré sa skončí najneskôr 31. októbra 2014.
   Článok 2
   Toto rozhodnutie stráca účinnosť 31. októbra 2014.
   Článok 3
   Toto rozhodnutie je určené členským štátom.
   
      V Bruseli 30. októbra 2012
      
         
            Za Komisiu
         
         Maroš ŠEFČOVIČ
         
            podpredseda
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 309, 24.11.2009, s. 1.
   
      (3)  Ú. v. EÚ L 179, 10.7.2009, s. 66.
   
      (4)  Ú. v. EÚ L 338, 17.12.2008, s. 62.